CELEX: 32013R0187
Language: bg
Date: 2013-03-05 00:00:00
Title: Регламент за изпълнение (ЕС) № 187/2013 на Комисията от 5 март 2013 година за изменение на Регламент за изпълнение (ЕС) № 540/2011 по отношение на условията за одобрение на активното вещество етилен  текст от значение за ЕИП

6.3.2013   
            
            
               BG
            
            
               Официален вестник на Европейския съюз
            
            
               L 62/10
            
         РЕГЛАМЕНТ ЗА ИЗПЪЛНЕНИЕ (ЕС) № 187/2013 НА КОМИСИЯТА
   от 5 март 2013 година
   за изменение на Регламент за изпълнение (ЕС) № 540/2011 по отношение на условията за одобрение на активното вещество етилен
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2, буква в) от него,
   като има предвид, че:
   
               (1)
            
            
               Активното вещество етилен е включено в приложение I към Директива 91/414/ЕИО на Съвета (2) с Директива 2008/127/ЕО на Комисията (3) в съответствие с процедурата, предвидена в член 24б от Регламент (ЕО) № 2229/2004 на Комисията от 3 декември 2004 г. относно определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (4). След замяната на Директива 91/414/ЕИО с Регламент (ЕО) № 1107/2009 това вещество се счита за одобрено съгласно същия регламент и е посочено в част А от приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (5).
            
         
               (2)
            
            
               В съответствие с член 25а от Регламент (ЕО) № 2229/2004 на 16 декември 2011 г. Европейският орган за безопасност на храните, наричан по-долу „органът“, представи на Комисията становището си относно проекта на доклад за преглед на етилен (6). Органът оповести на нотификатора становището си относно етилен. Комисията го прикани да представи коментарите си по проекта на доклад за преглед на етилен. Проектодокладът за преглед и становището на органа бяха предмет на преглед от страна на държавите членки и на Комисията в рамките на Постоянния комитет по хранителната верига и здравето на животните и бяха окончателно формулирани на 1 февруари 2013 г. под формата на доклад на Комисията за преглед за етилен.
            
         
               (3)
            
            
               Потвърждава се, че активното вещество етилен следва да се счита за одобрено съгласно Регламент (ЕО) № 1107/2009.
            
         
               (4)
            
            
               В съответствие с член 13, параграф 2 от Регламент (ЕО) № 1107/2009 във връзка с член 6 от същия регламент и в контекста на съвременните научно-технически познания е необходимо да се изменят условията за одобрение на етилен. По-специално е целесъобразно да се измени изискваната минимална чистота и да се ограничи разрешението само до употреба в закрити пространства от професионални потребители. Освен това когато държавите членки издават разрешения за продукти за растителна защита, съдържащи етилен, те следва да обръщат специално внимание на защитата на операторите, работниците и страничните лица и на спазването на изискваните спецификации за етилен, независимо от формата, в която се доставя на потребителя.
            
         
               (5)
            
            
               Поради това приложението към Регламент за изпълнение (ЕС) № 540/2011 следва да бъде съответно изменено.
            
         
               (6)
            
            
               Следва да се предвиди разумен срок, преди да започне да се прилага настоящият регламент, за да се даде възможност на държавите членки, нотификатора и притежателите на разрешения за съдържащи етилен продукти за растителна защита да се съобразят с изискванията, произтичащи от изменението на условията за одобрение.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   Той се прилага от 1 февруари 2014 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 309, 24.11.2009 г., стр. 1.
   
      (2)  ОВ L 230, 19.8.1991 г., стр. 1.
   
      (3)  ОВ L 344, 20.12.2008 г., стр. 89.
   
      (4)  ОВ L 379, 24.12.2004 г., стр. 13.
   
      (5)  ОВ L 153, 11.6.2011 г., стр. 1.
   
      (6)  Европейски орган за безопасност на храните; Заключение относно партньорската проверка на оценката на риска от употребата на активното вещество етилен като пестицид. Бюлетин на ЕОБХ (EFSA Journal), 2012 г.; 10(1):2508. [43 стр.] doi:10.2903/j.efsa.2012.2508. Публикувано онлайн на адрес: http://www.efsa.europa.eu/efsajournal.
   
      ПРИЛОЖЕНИЕ
      В част А от приложението към Регламент за изпълнение (ЕС) № 540/2011 ред 227 относно активното вещество етилен се заменя със следното:
      
         
                     Номер
                  
                  
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на одобрението
                  
                  
                     Изтичане срока на одобрението
                  
                  
                     Специфични разпоредби
                  
               
                     „227
                  
                  
                     Етилен
                     CAS № 74-85-1
                     CIPAC № 839
                  
                  
                     Етилен
                  
                  
                     ≥ 90 %
                     Значими онечиствания: етиленов оксид, макс. съдържание: 1 mg/kg
                  
                  
                     1 септември 2009 г.
                  
                  
                     31 август 2019 г.
                  
                  
                     ЧАСТ A
                     Може да бъде разрешена единствено употребата като растежен регулатор, прилаган в закрити пространства от професионални потребители.
                     ЧАСТ Б
                     За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно етилен (SANCO/2608/2008), и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 1 февруари 2013 г.
                     При тази цялостна оценка държавите членки обръщат особено внимание на:
                     
                                 а)
                              
                              
                                 спазването на изискваните спецификации за етилен, независимо от формата, в която се доставя на потребителя;
                              
                           
                                 б)
                              
                              
                                 защитата на операторите, работниците и страничните лица.
                              
                           Когато е целесъобразно, условията за разрешителното включват подходящи мерки за ограничаване на риска.“
                  
               
      
         (1)  Допълнителна информация за идентичността и спецификацията на активните вещества е предоставена в доклада за преглед.